b"\n_START_ARTICLE_\nRoma vincit!\n_START_SECTION_\nArgument\n_START_PARAGRAPH_\nEls legionaris Cato (optio) i Macro (centuri\xc3\xb3), al comandament de la sexta cent\xc3\xbaria de la quarta cohort de la Legi\xc3\xb3 II Augusta, continuen en la campanya de conquesta de Brit\xc3\xa0nia formant part de l'ex\xc3\xa8rcit del general Aulo Plauci._NEWLINE_Una volta creuat el riu T\xc3\xa0mesi (despr\xc3\xa9s de les batalles del riu Medway i del riu T\xc3\xa0mesi) l'ex\xc3\xa8rcit rom\xc3\xa0 deu detindre's per esperar l'arribada de l'emperador Claudi que assumir\xc3\xa0 el comandament per consumar la conquesta en la batalla decisiva per la capital dels Catuvel\xc2\xb7launs, Camulodunum._NEWLINE_A la duresa de la resist\xc3\xa8ncia britana s'uneix el descobriment que, des de Roma, alg\xc3\xba ha estat abastint d'armament l'enemic. Les sospites recauen sobre una organitzaci\xc3\xb3 secreta anomenada els Llibertadors, que pretenen derrocar l'emperador per reinstaurar la Rep\xc3\xbablica. Per aix\xc3\xb2, pretenen atemptar contra Claudi quan aquest arribe a Brit\xc3\xa0nia. En realitat no s\xc3\xb3n els Llibertadors els qui estan rere eixes tra\xc3\xafcions, sin\xc3\xb3 el Trib\xc3\xba Superior de la segona legi\xc3\xb3, Viteli, que conspira per preparar el seu futur pol\xc3\xadtic a Roma._NEWLINE_Cato i Macro aconseguiran impedir l'atemptat a l'emperador, per\xc3\xb2 les circumst\xc3\xa0ncies faran que el vertader conspirador, Viteli, quede com un heroi i torne a Roma junt a l'emperador com al seu salvador._NEWLINE_Finalment, la Legi\xc3\xb3 II Augusta al comandament del llegat Vespasi\xc3\xa0, roman en Brit\xc3\xa0nia amb noves missions que realitzar."